CELEX: E2013P0007
Language: lv
Date: 2013-04-16 00:00:00
Title: Héraðsdómur Reykjavíkur 2013. gada 16. aprīļa lūgums EBTA Tiesai sniegt konsultatīvo atzinumu lietā Creditinfo Lánstraust hf. pret Registers Iceland un Islandes valsti (Lieta E-7/13)

19.9.2013   
            
            
               LV
            
            
               Eiropas Savienības Oficiālais Vēstnesis
            
            
               C 270/9
            
         
      Héraðsdómur Reykjavíkur2013. gada 16. aprīļa lūgums EBTA Tiesai sniegt konsultatīvo atzinumu lietā Creditinfo Lánstraust hf. pret Registers Iceland un Islandes valsti
   (Lieta E-7/13)
   2013/C 270/07
   
      Héraðsdómur Reykjavíkur (Reikjavīkas apgabaltiesa) 2013. gada 16. aprīļa vēstulē, ko EBTA Tiesas kanceleja saņēma 2013. gada 29. aprīlī, lūdza Tiesu sniegt konsultatīvo atzinumu lietā Creditinfo Lánstraust hf. pret Registers Iceland un Islandes valsti par šādiem jautājumiem:
   
               1.
            
            
               Vai EEZ tiesību aktiem, jo īpaši 6. pantam Padomes Direktīvā 2003/98/EK par valsts sektora informācijas atkalizmantošanu (sal. ar EEZ Apvienotās komitejas Lēmumu Nr. 105/2005, ar ko groza EEZ līguma XI pielikumu (Telekomunikāciju pakalpojumi)) atbilst maksas iekasēšana par katru mehāniski veikto informācijas pieprasījumu no reģistra, ja maksas noteikšanas brīdī nav pieejami aprēķini par “kopējiem ieņēmumiem” un “izmaksām” saskaņā ar direktīvas 6. pantu?
            
         
               2.
            
            
               Vai direktīvas 6. pantam atbilst tas, ka, nosakot izmaksas saskaņā ar direktīvas 6. pantu, netiek ņemti vērā:
               
                           a)
                        
                        
                           valsts gūtie ieņēmumi, kas veidojas, savācot dokumentus, no privātpersonu un uzņēmumu veiktajiem maksājumiem par līgumu ierakstīšanu juridisko dokumentu reģistrā;
                        
                     
                           b)
                        
                        
                           valsts gūtie ieņēmumi, kas veidojas, savācot dokumentus, no nodokļiem, kuri tiek iekasēti kā valsts nodeva par ierakstītiem juridiskiem dokumentiem brīdī, kad privātpersonas un uzņēmumi piesakās, lai tos ierakstītu juridisko dokumentu reģistrā?
                        
                     
         
               3.
            
            
               Vai direktīvas 6. pantam atbilst tas, ka, nosakot “izmaksas” saskaņā ar direktīvas 6. pantu, tiek ņemtas vērā publisko iestāžu izmaksas saistībā ar juridiskām saistībām savākt dokumentus, neatkarīgi no tā, vai privātpersona vai uzņēmums pieprasa to atkalizmantošanu?
            
         
               4.
            
            
               Vai direktīvas 6. pantam atbilst tas, ka, nosakot “izmaksas” saskaņā ar direktīvas 6. pantu, likumdevējs nosaka maksas lielumu tiesību aktos bez tuvākas noteiktā lieluma izpētes?
            
         
               5.
            
            
               Vai direktīvas 6. pantam atbilstu, ja, nosakot “izmaksas” saskaņā ar direktīvu, atbilstoši tiktu ņemta vērā vispārīgā prasība valsts tiesību aktos par to, ka publiskajām iestādēm pašām sevi jāfinansē?
            
         
               6.
            
            
               Ja atbilde uz 5. jautājumu ir apstiprinoša, ko šī prasība sīkāk sevī iekļauj un kādas publiskā sektora darbības “izmaksas” šajā kontekstā var ņemt vērā?